02 Apr 2020, 18:53:41 के समाचार About us Android App Advertisement Contact us
By Dabangdunia News Service | Publish Date: Feb 20 2020 3:51PM | Updated Date: Feb 20 2020 3:52PM
नई दिल्ली। प्रधानमंत्री नरेंद्र मोदी ने बुधवार को दिल्‍ली में आयोजित हुनर हाट में एक स्टॉल पर लिट्टी चोखा क्या खाया इसके बाद इसे लेकर राजनीतिक हल्कों में चर्चायें शुरु हो गई हैं। राजद सु्प्रीमो लालू प्रसाद यादव के बड़े पुत्र तेज प्रताप यादव ने चुटीले अंदाज में पीएम मोदी पर तंज कसा है। तेज प्रताप यादव ने ट्वीट करते हुए लिखा कि कतनो खईब लिट्टी चोखा, बिहार ना भूली राउर धोखा।
पूर्व सीएम जीतन राम मांझी ने मोदी को लिट्टी-चोखा खाने के लिए धन्यवाद देते हुए सवालिया अंदाज में पूछा कि क्या आपके इस लिट्टी-चोखा को खाने के ऐतिहासिक कार्य को बिहार चुनाव की घोषणा मानी जाए। मांझी ने अपनी बात पूरी करते हुए कहा कि आपको राज्यों की याद तब ही आती है जब वहां चुनाव होता है।
वहीं, उनके भाई तेजप्रताप ने पीएम पर कटाक्ष करते हुए कहा- बिहार आपका धोखा नहीं भूलेगा। तेजस्वी ने ट्वीट किया- बिहार के मुख्यमंत्री नीतीश कुमार आपसे कुछ कह नहीं सकते, लेकिन मैं काफी समय से लंबित चल रही कुछ मांगों की ओर आपका ध्यान दिलाना चाहता हूं। ये मांग हैं विशेष राज्य का दर्जा, स्पेशल पैकेज फंड, बाढ़ राहत फंड और आयुष्मान भारत फंड।